ກຸ່ມສິ້ງຊອມສິດທິມະນຸດ ຮຽກຮ້ອງໃຫ້ອາຊຽນ ວາງເງື່ອນໄຂຕໍ່ມຽນມາ
ກຸ່ມປົກປ້ອງສິທິມະນຸດ Human Rights Watch ຮຽກຮ້ອງໃຫ້ກຸ່ມອາຊຽນ ວາງເງື່ອນໄຂ ທີ່ຈະແຈ້ງ ເພື່ອຈະເປັນປະທານຂອງກຸ່ມ ໃນປີ 2014.
ກຸ່ມສິ້ງຊອມສິດທິມະນຸດ Human Rights Watch ກ່າວວ່າ ສະມາຄົມອາຊ່ຽນ ແມ່ນ ຈໍາເປັນຕ້ອງວາງມາດຕະຖານທີ່ແຈ່ມແຈ້ງສໍາລັບມຽນມາກ່ອນທີ່ມຽນມາຈະເປັນປະ ທານຂອງກຸ່ມຈັດຕັ້ງ 10 ປະເທດໃນຂົງເຂດດັ່ງກ່າວ ໃນປີ 2014 ນັ້ນ ກຸ່ມສິດທິມະນຸດ Human Rights Watch ທີ່ມີຖານຕັ້ງຢູ່ໃນສະຫະລັດກ່າວວ່າ ພວກ ມາດຕະຖານເຫລົ່ານັ້ນຄວນຈະລວມເອົາການປ່ອຍຕົວພວກນັກໂທດການເມືອງທັງໝົດ ໂດຍທັນທີ ຍົກເລີກກົດໝາຍທີ່ໃຊ້ປາບປາມພວກທີ່ຄັດຄ້ານລັດຖະບານ ແລະຍຸຕິການ ກະທໍາຮຸນແຮງຢູ່ໃນຂົງເຂດຊົນເຜົ່າທີ່ເປັນຂໍ້ຂັດແຍ້ງກັນ ແລະນໍາເອົາພວກກໍ່ອາດຊະຍາ ກໍາສົງຄາມມາດໍາເນີນຄະດີ ຄະນະລັດຖມົນຕີຕ່າງປະເທດຂອງສະມາຄົມອາຊ່ຽນ ໄດ້ປະກາດເມື່ອວັນອາທິດນີ້ ວ່າ ພວກເຂົາເຈົ້າຈະຮັບຮອງຕໍ່ຜູ້ນໍາຂອງພວກເຂົາເຈົ້າອະນຸຍາດໃຫ້ມຽນມາເປັນປະທານ ປ່ຽນກັນ ຫລັງຈາກໄດ້ທໍາການປະຕິຮູບປະຊາທິປະໄຕ ແລະສັງຄົມຫລາຍປະການພາຍ ໃຕ້ລັດຖະບານທີ່ເປັນພຽງໃນນາມພົນລະເຮືອນຂອງມຽນມານັ້ນ